LT
2023 7 3
Europos Sąjungos oficialusis leidinys
C 235/21
Apeliacinio skundo pagrindai ir pagrindiniai argumentai Apeliantė savo apeliacinį skundą grindžia dviem pagrindais.
Pirmasis pagrindas: Bendrojo Teismo sprendime pateikti prieštaringi motyvai, iškraipyti įrodymai ir padaryta teisės klaida, kai buvo taikomos teisės normos vertinant, ar yra viršesnis viešasis interesas, kuriuo būtų pateisinamas atskleidimas, kaip tai suprantama pagal Reglamento 1049/2001 4 straipsnio 2 dalį.
Antrasis pagrindas: Bendrojo Teismo sprendime nepateikta pakankamai motyvų dėl atsisakymo pripažinti, kad yra viršesnis viešasis interesas.
(1)
OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331.
2023 m. balandžio 19 d.
Ekonomisko lietu tiesa (Latvija) pateiktas prašymas priimti prejudicinį sprendimą baudžiamojoje byloje prieš A, B, C, D, F, E, G, SIA AVVA, SIA Liftu alianse (Byla C-255/23, AVVA ir kt.) (2023/C 235/26) Proceso kalba: latvių Prašymą priimti prejudicinį sprendimą pateikęs teismas Ekonomisko lietu tiesa
Šalys pagrindinėje baudžiamojoje byloje A, B, C, D, F, E, G, SIA AVVA, SIA Liftu alianse
Prejudiciniai klausimai 1.
Ar pagal Direktyvos 2014/41 (1) 1 straipsnio 1 dalį, 6 straipsnio 1 dalies a punktą ir 24 straipsnio 1 dalies antrą pastraipą valstybėms narėms leidžiama numatyti, kad kitoje valstybėje narėje gyvenantis asmuo gali kaip kaltinamasis dalyvauti procese vaizdo konferencijos būdu, neišduodant Europos tyrimo orderio, jei atitinkamoje proceso stadijoje jis nėra apklausiamas ir nėra renkami įrodymai, ir su sąlyga, kad procesui vadovaujantis asmuo valstybėje narėje, kurioje vyksta procesas, gali techninėmis priemonėmis patikrinti kitoje valstybėje narėje esančio asmens tapatybę ir kad užtikrinama to asmens teisė į gynybą ir vertėjo žodžiu pagalbą? 2.
Jei į 1 klausimą būtų atsakyta teigiamai, ar apklausiamo asmens sutikimas gali būti savarankiškas arba papildomas kriterijus arba išankstinė sąlyga, kad apklausiamas asmuo galėtų teismo posėdyje, kuriame nerenkami įrodymai, dalyvauti vaizdo konferencijos būdu, kai procesui vadovaujantis asmuo valstybėje narėje, kurioje vyksta procesas, gali techninėmis priemonėmis patikrinti kitoje valstybėje narėje esančio asmens tapatybę ir kai yra užtikrinama to asmens teisė į gynybą ir vertėjo žodžiu pagalbą?
(1)
2014 m. balandžio 3 d. Europos Parlamento ir Tarybos direktyvos 2014/41/ES dėl Europos tyrimo orderio taikymo baudžiamosiose bylose (OL L 130, 2014, p. 1).
2023 m. gegužės 8 d. Bulgarijos Respublikos pateiktas apeliacinis skundas dėl 2023 m. kovo 8 d.
Bendrojo Teismo priimto sprendimo byloje T-235/21 Bulgarijos Respublika / Europos Komisija (Byla C-294/23 P) (2023/C 235/27) Proceso kalba: bulgarų Šalys Apeliantė: Bulgarijos Respublika, atstovaujama Tsv.
Mitova ir S. Ruseva